CELEX: 52008PC0695
Language: bg
Date: 2008-11-03
Title: Предложение за решение на Съвета за определяне на позиция, която да бъде приета от името на Европейската общност по отношение на предложенията за изменение на допълнения I и II към Конвенцията за опазване на мигриращите видове диви животни на Деветата конференция на страните

Важна правна забележка

|

52008PC0695

Предложение за решение на Съвета за определяне на позиция, която да бъде приета от името на Европейската общност по отношение на предложенията за изменение на допълнения I и II към Конвенцията за опазване на мигриращите видове диви животни на Деветата конференция на страните  /* COM/2008/0695 окончателен */  

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 3.11.2008COM(2008) 695 окончателенПредложение заРЕШЕНИЕ НА СЪВЕТАза определяне на позиция, която да бъде приета от името на Европейската общност по отношение на предложенията за изменение на допълнения I и II към Конвенцията за опазване на мигриращите видове диви животни на Деветата конференция на страните(представена от Комисията)ОБЯСНИТЕЛЕН МЕМОРАНДУМ1.  Конвенцията за опазване на мигриращите видове диви животни (известна също като CMS или Бонската конвенция) цели опазването на сухоземните, морските и птичите мигриращи видове в прилежащия им район. Тя представлява междуправителствен договор, сключен под егидата на Програмата на ООН за околната среда, който се отнася до опазването на дивата природа и местообитанията в световен мащаб.2.  Деветата конференция на страните по Конвенцията ще се проведе в Рим (Италия) от 1 до 5 декември 2008 г. Европейската общност е страна по CMS от 1 ноември 1983 г.[1]3.  Конференцията на страните (КС) е органът на Конвенцията, който взема решения и има правомощия да оценява природозащитния статус на мигриращите видове, а впоследствие да преразглежда списъците от допълнения I и II към Конвенцията. За целите на тази КС някои страни представиха предложения за предоставяне на защита на няколко нови вида посредством изменение на допълнения I и II към Конвенцията.4.  В съответствие с член XI от Конвенцията, всяко изменение на допълненията влиза в сила за всички страни по Конвенцията деветдесет дни след конференцията на страните, на която е прието изменението, с изключение за страните, които са изразили резерви. Следователно е необходимо Съветът да вземе решение на базата на член 300, параграф 2, алинея втора с цел определяне на позицията, която да бъде приета от името на Общността на Деветата конференция на страните.5.  Никое от предложенията за изменения, представени от страните, не би изисквало промени в законодателството на Общността. Те се отнасят до мигриращите видове, които вече се ползват от съответната защита съгласно законодателството на Общността, включително директивите за птиците[2] и местообитанията[3], или общата политика в областта на рибарството (ОПР)[4], или видове, които не попадат в ОПР, чиито райони остават извън европейската територия на държавите-членки. Общността следва да подкрепи тези предложения на базата на следните съображения: (1) те са научно обосновани; (2) за съгласуване на вътрешните и външните действия на Общността; както и (3) съгласно член 5 от Конвенцията на ООН за биологичното разнообразие и целите, договорени на Световната среща на върха за устойчиво развитие за „съществено ограничаване на загубата на биологично разнообразие до 2010 г.“, ЕО има ангажимент към международното сътрудничество за опазване на биологичното разнообразие.Предложение заРЕШЕНИЕ НА СЪВЕТАза определяне на позиция, която да бъде приета от името на Европейската общност по отношение на предложенията за изменение на допълнения I и II към Конвенцията за опазване на мигриращите видове диви животни на Деветата конференция на странитеСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 175, параграф 1 във връзка с член 300, параграф 2, втора алинея от него,като взе предвид предложението на Комисията[5],като има предвид, че:(1) Общността е страна по Конвенцията за опазване на мигриращите видове диви животни (CMS или Бонската конвенция)[6].(2) Конференцията на страните е органът на Конвенцията, който взема решения, а нейните правомощия включват възможност за преразглеждане и оценяване на природозащитния статус на мигриращите видове, както и преглед на постигнатия напредък по опазване на мигриращите видове, и по-конкретно тези, изброени в допълнения I и II към Конвенцията.(3) Някои страни представиха предложения за предоставяне на защита на няколко нови вида посредством изменение на допълнения I и II към Конвенцията за целите на Деветата конференция на страните, която ще се проведе в Рим (Италия) от 1 до 5 декември 2008 г.(4) В съответствие с член XI от Конвенцията, всяко изменение на допълненията влиза в сила за всички страни по Конвенцията деветдесет дни след Конференцията на страните, на която е прието изменението, освен за страните, които изразят резерви.(5) Никое от предложенията за изменения, представени от страните, не изисква промени в законодателството на Общността.(6) Общността следва да подкрепи тези предложения, защото те са научно обосновани, в съответствие са със законодателството на Общността и нейния ангажимент към международното сътрудничество за опазване на биологичното разнообразие съгласно член 5 от Конвенцията на ООН за биологичното разнообразие[7], както и с целите, договорени на Световната среща на върха за устойчиво развитие през 2002 г. за съществено ограничаване на загубата на биологично разнообразие до 2010 г.,РЕШИ:Член единственНа Деветата конференция на страните по Конвенцията за опазване на мигриращите видове диви животни (CMS или Бонската конвенция), Комисията представя следната позиция на Общността при гласуването на предложенията за предоставяне на защита на няколко нови вида посредством изменение на допълнения I и II към посочената конвенция:6.  с настоящото Комисията се упълномощава да подкрепи добавянето на следните видове към допълнение I:а) Neophron percnopterus ;б) Tursiops truncatus ponticus (популация в Черно море);в) Falco cherrug ;г) Orcaella brevirostris ;д) Souza teuszii ;е) Acinonyx jubatus ;ж) Trichechus senegalensis ;з) Ammotragus lervia ;и) Aythya baeri ;й) Sterna lorata ;к) Emberiza aureola ;л) Dendroica caerulea ;м) Acrocephalus sorghophilus ;7.  с настоящото Комисията се упълномощава да подкрепи добавянето на следните видове към допълнение II:а) Phocoena phocoena (популация в северозападната част на Африка);б) Grampus griseus (популация в Средиземно море);в) Tursiops truncatus (популация изцяло в Средиземно море);г) Stenella clymene (популация в Западна Африка, тропическата зона на източната част на Атлантическия океан);д) Lycaon pictus ;е) Saiga tatarica ;ж) Oxyura maccoa ;з) Rhychops flavirostris ;и) Isurus oxyrinchus ;й) Isurus paucus ;к) Lamna nasus ;л) Squalus acanthias .Съставено в Брюксел на […] година.За СъветаПредседател […] [1] Решение 82/461/ЕИО на Съвета от 24 юни 1982 г. за сключване на Конвенция за опазване на мигриращите видове диви животни, ОВ L 210, 24.6.1982 г., стр. 10.[2] Директива 79/409/ЕИО на Съвета от 2 април 1979 г. относно опазването на дивите птици, ОВ L 103, 25.4.1979 г., стр. 1.[3] Директива 92/43/ЕИО на Съвета от 21 май 1992 г. за опазване на естествените местообитания и на дивата флора и фауна, ОВ L 206, 22.7.1992 г., стр. 7.[4] Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството, ОВ L 358, 31.12.2002 г., стр. 59.[5] ОВ С , , стр. .[6] Решение 82/461/ЕИО на Съвета от 24 юни 1982 г. относно сключването на Конвенцията за опазване на мигриращите видове диви животни, ОВ L 210, 24.6.1982 г., стр. 10.[7] Решение 93/626/ЕИО на Съвета от 25 октомври 1993 г. за сключване на Конвенцията за биологичното разнообразие, ОВ L 309, 13.12.1993 г., стр. 1.